ai4bharat/Pralekha huggingface dataset:
স্বরাষ্ট্র মন্ত্রক
কোভিড–১৯ মোকাবিলায় পরিস্থিতি পর্যালোচনা এবং এলাকায় গিয়ে লকডাউন মানা হচ্ছে কিনা দেখার কাজে কেন্দ্রীয় দলকে বাধা না দেবার জন্য পশ্চিমবঙ্গ সরকারকে কেন্দ্রের নির্দেশ
নতুন দিল্লি, ২১ এপ্রিল, ২০২০
কোভিড–১৯ মোকাবিলায় পশ্চিমবঙ্গের বিভিন্ন এলাকার পরিস্থিতি পর্যালোচনা এবং এলাকায় গিয়ে লকডাউন মানা হচ্ছে কিনা তা দেখার কাজে কেন্দ্রীয় দলকে কোনোরকম বাধার সৃষ্টি না করার জন্য রাজ্য সরকারকে নির্দেশ দিয়েছে কেন্দ্রীয় সরকার।
কেন্দ্রীয়স্বরাষ্ট্র মন্ত্রক, জানতে পেরেছে, কলকাতা এবং জলপাইগুড়িতে আন্তঃমন্ত্রক কেন্দ্রীয় দলকে–রাজ্য সরকার এবং স্থানীয় প্রশাসনগুলি সেভাবে সাহায্য করছে না। তাঁরা কোনো জায়গায় সফর করতে চাইলে বা স্বাস্থ্যকর্মীদের সঙ্গে কথা বলার আগ্রহ দেখালে অথবা ঘটনাস্থলে গিয়ে সরেজমিনে তদন্ত করতে চাইলে, তাদের আটকানো হচ্ছে। ২০০৫ সালের বিপর্যয় ব্যবস্থাপনা আইন অনুসারে কেন্দ্রের আদেশ এবং সুপ্রিমকোর্টের নির্দেশের বাস্তবায়নের ক্ষেত্রে যা সম্পূর্ণ পরিপন্থী।
কেন্দ্রীয় স্বরাষ্ট্র মন্ত্রক, ১৯ এপ্রিল লকডাউন ঠিক মতো মেনে চলা হচ্ছে কি না, তা সরেজমিনে খতিয়ে দেখার জন্য পশ্চিমবঙ্গে কয়েকটি জেলার জন্য দুটি কেন্দ্রীয় দল পাঠানোর সিদ্ধান্ত নেয়। এই দলে জনস্বাস্থ্য বিশেষজ্ঞ এবং জাতীয় বিপর্যয় ব্যবস্থাপনা কর্তৃপক্ষের আধিকারিকরা রয়েছেন, যাঁদের অভিজ্ঞতা কাজে লাগিয়ে পশ্চিমবঙ্গে কোভিড–১৯ মহামারীর মোকাবিলায় সুবিধে হতে পারে।
২০০৫ এর বিপর্যয় ব্যবস্থাপনা আইনের ৩৫ নম্বর ধারা অনুযায়ী কেন্দ্র, এই দলগুলিকে তৈরি করেছে। বিপর্যয় ব্যবস্থাপনার কাজে সাহায্যর জন্য এই পদক্ষেপ গ্রহণ করা হয়েছে। সুপ্রিমকোর্ট, ৩১ মার্চের এক নির্দেশে রাজ্যগুলিকে, জনগণের সুরক্ষার জন্য কেন্দ্রের নির্দেশাবলী মেনে চলতে বলেছে। এই প্রেক্ষিতে কোভিড–১৯ এর সংক্রমণ প্রতিরোধে রাজ্যগুলিকে কেন্দ্রের আদেশ মেনে চলতেই হবে।
কেন্দ্রীয় স্বরাষ্ট্র মন্ত্রক, তাই পশ্চিমবঙ্গ সরকারকে, তাঁদের ১৯ এপ্রিলের আদেশটি মেনে চলতে বলেছে। কেন্দ্রীয় দলের জন্য সম্ভব্য সব রকমের সহযোগিতার ব্যবস্থা গ্রহণ করার কথাও পশ্চিমবঙ্গ সরকারকে বলা হয়েছে।
পশ্চিমবঙ্গ সরকারকে, কেন্দ্রীয় স্বরাষ্ট্র মন্ত্রকের পাঠানো চিঠিটি দেখতে হলে নিচের লিঙ্কে ক্লিক করুন -
https://static.pib.gov.in/WriteReadData/userfiles/21.4.2020%20Letter%20to%20West%20Bengal.pdf
(CG/CB/SFS
প্রধানমন্ত্রীরদপ্তর
আগামীকাল ‘রোজগার মেলা’য় ৭১ হাজার প্রার্থীর মধ্যে নিয়োগপত্র বন্টন করবেন প্রধানমন্ত্রী
‘কর্মযোগী প্রারম্ভ’-এর অনলাইন প্রশিক্ষণসূচিরও সূচনা করবেন তিনি
নয়াদিল্লি, ২১ নভেম্বর ২০২২
আগামীকাল অর্থাৎ, ২২ নভেম্বর বেলা ১০-৩০ মিনিটে আয়োজিত ‘রোজগার মেলা’য় ৭১ হাজার নিয়োগপত্র বন্টন করবেন প্রধানমন্ত্রী শ্রী নরেন্দ্র মোদী। এক ভিডিও কনফারেন্সের মাধ্যমে নবনিযুক্ত প্রার্থীদের মধ্যে এই নিয়োগপত্র বন্টন করা হবে। তাঁদের উদ্দেশে বক্তব্যও রাখবেন প্রধানমন্ত্রী।
কর্মসংস্থানের সুযোগ সৃষ্টির বিষয়টিকে প্রধানমন্ত্রী অগ্রাধিকারের শীর্ষে রেখেছেন। তাঁর সেই প্রতিশ্রুতি পালনের একটি বিশেষ পদক্ষেপ হিসেবে আয়োজিত হচ্ছে ‘রোজগার মেলা’। দেশের যুব সমাজের ক্ষমতায়ন প্রচেষ্টার মধ্য দিয়ে জাতীয় উন্নয়নের মূল ধারায় তাঁদের সরাসরি যুক্ত করার ক্ষেত্রে একটি অনুঘটকের ভূমিকা পালন করবে এই ‘রোজগার মেলা’। এর আগে গত অক্টোবরে অনুষ্ঠিত এই মেলায় ৭৫ হাজার নিয়োগপত্র তুলে দেওয়া হয়েছিল সংশ্লিষ্ট কর্মপ্রার্থীদের হাতে।
প্রধানমন্ত্রী ভার্চ্যুয়াল মাধ্যমে প্রার্থীদের মধ্যে নিয়োগপত্র বন্টন করলেও তার মুদ্রিত অনুলিপি গুজরাট ও হিমাচল প্রদেশ বাদে দেশের বিভিন্ন অন্যান্য ৪৫টি অঞ্চলে পাঠিয়ে দেওয়া হবে। এর আগে যে সমস্ত পর্যায়ের পদে কর্মপ্রার্থীদের নিয়োগ করা হয়েছিল তার বাইরেও শিক্ষক, অধ্যাপক, নার্স, নার্সিং অফিসার, চিকিৎসক, ফার্মাসিস্ট, রেডিওগ্রাফার এবং অন্যান্য কারিগরি ও প্যারা-মেডিকেলের শূন্যপদগুলি এবারের মেলায় পূর্ণ করা হবে। কেন্দ্রীয় সশস্ত্র পুলিশ বাহিনীগুলিতেও নিয়োগ প্রক্রিয়া চালু রেখেছে কেন্দ্রীয় স্বরাষ্ট্র মন্ত্রক।
‘কর্মযোগী প্রারম্ভ’-এরও সূচনা করবেন প্রধানমন্ত্রী। বিভিন্ন সরকারি দপ্তরে নবনিযুক্ত প্রার্থীদের জন্য এটি হল এক ধরনের অনলাইন প্রশিক্ষণসূচি। সরকারি চাকুরিজীবীদের জন্য সুনির্দিষ্ট আচরণবিধি, কর্মস্থলের রীতি-নীতি ও সংহতি, মানবসম্পদ সম্পর্কিত বিভিন্ন নীতি ইত্যাদির সঙ্গে এই প্রশিক্ষণসূচির মাধ্যমে নবনিযুক্ত প্রার্থীরা পরিচিত হবেন। এছাড়াও, সরকারি কাজের সুবাদে অন্যান্য যে সমস্ত সুযোগ-সুবিধা ও ভাতা তাঁরা ভোগ করবেন সে সম্পর্কেও তাঁদের এই অনলাইন কর্মসূচিতে জানিয়ে দেওয়া হবে। প্রার্থীরা কাজে যোগ দিয়ে যাতে সুষ্ঠুভাবে তাঁদের কর্তব্য সম্পাদন করতে পারেন তা নিশ্চিত করাই এই অনলাইন প্রশিক্ষণসূচির উদ্দেশ্য।
igotkarmayogi.gov.in –এই মঞ্চটিতে গিয়ে অন্যান্য শিক্ষণীয় বিষয় সম্পর্কেও তাঁরা খোঁজখবর নিতে পারবেন। এ সমস্ত কিছুর মধ্য দিয়ে নবনিযুক্তদের জ্ঞান, দক্ষতা ও যোগ্যতার মান আরও বৃদ্ধি পাবে বলে সরকার মনে করে।
(PG/SKD/DM
প্রধানমন্ত্রীরদপ্তর
এশিয়ান গেমস-এ রেগু  বিভাগে ভারতীয় মহিলা খেলোয়াড়দের ব্রোঞ্জ পদক লাভের ঘটনায় আনন্দিত প্রধানমন্ত্রী
নয়াদিল্লি, ৬ অক্টোবর, ২০২৩
এশিয়ান গেমস-এ মহিলাদের রেগু  প্রতিযোগিতায় ভারতীয় শেপক টাকর খেলোয়াড়দের সাফল্যে আনন্দিত প্রধানমন্ত্রী শ্রী নরেন্দ্র মোদী।
সমাজমাধ্যমে পোস্ট করা এক বার্তায় তিনি বলেছেন :
“এশিয়ান গেমস-এ মহিলাদের রেগু  প্রতিযোগিতায় ব্রোঞ্জ পদক জয়ের জন্য অভিনন্দন জানাই ভারতীয় শেপক টাকর দলকে! তাঁদের অসাধারণ দক্ষতা এবং অবিচল সঙ্কল্প আন্তর্জাতিক মঞ্চে আরও উজ্জ্বল হয়ে উঠেছে। এই সাফল্যের মুহূর্তটি ভারত আজ উপভোগ করছে।”
PG/SKD/DM/
(
তথ্যওসম্প্রচারমন্ত্রক
"৫২-তম ভারত আন্তর্জাতিক চলচ্চিত্র উৎসবে নতুন প্রযুক্তি সংযুক্ত করা হয়েছে, তরুণ প্রতিভাবানদের প্ল্যাটফর্ম দেওয়া হয়েছে": উৎসবের সমাপ্তি অনুষ্ঠানে কেন্দ্রীয় তথ্য ও সম্প্রচার মন্ত্রী অনুরাগ ঠাকুর
ভারত আন্তর্জাতিক চলচ্চিত্র উৎসবে এই প্রথম ওটিটি প্ল্যাটফর্মের উপস্থিতি এবং উৎসাহজনক অংশগ্রহণ করা হয়েছে: তথ্য ও সম্প্রচার মন্ত্রী
পানাজি, ২৮ নভেম্বর, ২০২১
ভারতের ৫২- তম আন্তর্জাতিক চলচ্চিত্র উৎসবে সমাপ্তির সাথে সাথে চলচ্চিত্রের মতো শক্তিশালী মাধ্যমে সৃজনশীল বিকাশের জন্য ভারত সরকারের প্রতিশ্রুতি রক্ষার কথা উল্লেখ করেছেন।
২৮ নভেম্বর, ২০২১ গোয়ায় ডঃ শ্যামাপ্রসাদ মুখার্জী ইনডোর স্টেডিয়ামে এই উৎসবের সমাপ্তি অনুষ্ঠানে ভাষণ দিতে গিয়ে কেন্দ্রীয় মন্ত্রী বলেন, ভালো চলচ্চিত্রের নিরবচ্ছিন্নভাবে উপভোগের অন্তর্নিহিত চেতনার জন্য সকলকে আন্তরিক কৃতজ্ঞতা প্রকাশ করা হচ্ছে। এই উৎসবের মাধ্যমে প্রতিবছরই আরও ভালো উপায়ে চলচ্চিত্র প্রদর্শন করা হবে।
কেন্দ্রীয় মন্ত্রী চলচ্চিত্রপ্রেমীদের উদ্দেশ্যে বলেন যে, ৫২-তম এই ভারত আন্তর্জাতিক চলচ্চিত্র উৎসব আমাদের নতুন সূচনার দিকে নিয়ে যাচ্ছে। আমরা আমাদের চলচ্চিত্র নির্মাণের সমৃদ্ধ ঐতিহ্য এবং সিনেমার মাধ্যমে গল্প বলার শিল্প অনুভব করতে একত্রিত হয়েছি। সিনেমার আইকন এবং কিংবদন্তিদের মাঝে থেকে আমরা দর্শকদের মুগ্ধ করেছি সেইসঙ্গে তরুণ প্রতিভার স্বীকৃতি দেওয়া হয়েছে।
ভারতকে বিশ্বের বৃহত্তম চলচ্চিত্র নির্মাতা হিসেবে অভিহিত করে কেন্দ্রীয় মন্ত্রী বলেন, আমাদের আরো অনেক কিছু করতে হবে, আমরা আঞ্চলিক উৎসব গুলিকে আরও বাড়িয়ে দিয়ে ভারতকে একটা পাওয়ার হাউস তৈরি করতে চাই। তরুণদের অপার প্রযুক্তির প্রতিভাকে কাজে লাগিয়ে আমরা ভারতকে বিশ্বের পোস্ট প্রোডাকশন হাব তৈরি করতে চাই। আমরা ভারতকে চলচ্চিত্র এবং উৎসবের গন্তব্য স্থল তৈরি করতে চাই, গল্পকারদের জন্য সবচেয়ে পছন্দের জায়গা তৈরি করতে চাই।
৫২-তম ভারত আন্তর্জাতিক চলচ্চিত্র উৎসব অনেকগুলি ক্ষেত্রে প্রথম চলচ্চিত্র উৎসব হিসেবে অভিহিত করে কেন্দ্রীয় মন্ত্রী বলেন, এই আন্তর্জাতিক উৎসবে এবারই প্রথম ওভার দ্যা টপ বা ওটিটি প্ল্যাটফর্মের উপস্থাপনা করা হয়েছে। নতুন প্রযুক্তিও প্রবর্তন করা হয়েছে। আমরা ব্রিকস ভুক্ত দেশগুলির সেরা চলচ্চিত্র প্রদর্শন করেছি।
কেন্দ্রীয় তথ্য ও সম্প্রচার মন্ত্রী জানান, এবারের ভারত আন্তর্জাতিক চলচ্চিত্র উৎসবে সারা বিশ্ব থেকে চলচ্চিত্র নির্মাতা থেকে শুরু করে শিক্ষার্থী এবং সিনেমাপ্রেমী সহ প্রায় দশ হাজারেরও বেশি প্রতিনিধি অংশ নিয়েছিলেন। সেখানে ২৩৪ স্ক্রিনের মাধ্যমে ৪৫০ ঘন্টার সিনেমা দেখানো হয়েছে। এবছরের চলচ্চিত্র উৎসবে বিশ্বের ৭৩ ঈদে টিরও বেশি দেশের বৈচিত্র্যময় ক্যাটালগ চলচ্চিত্র প্রেমীদের জন্য উপস্থাপন করা হয়েছিল। এই উৎসবে ১২ টি বিশ্ব প্রিমিয়ার, ৭ টি আন্তর্জাতিক প্রিমিয়ার, ২৪ টি এশিয়া প্রিমিয়ার এবং ৭৪ টি ভারতের প্রিমিয়ার দেখা গেছে।
আগামী বছর গোয়ায় ২০-২৮ নভেম্বরের মধ্যে ভারত আন্তর্জাতিক চলচ্চিত্র উৎসব অনুষ্ঠিত হবে বলে কেন্দ্রীয় মন্ত্রী প্রতিশ্রুতি দেন।
CG/ SB
(Visitor Counter : 123
নারীওশিশুবিকাশমন্ত্রক
আইসিডিএস কর্মসূচীর আওতায় বর্তমান পুষ্টি বিষয়ে আয়ুষ ব্যবস্থাপনাকে সংযুক্ত করতে কেন্দ্রীয় নারী ও শিশু কল্যাণ মন্ত্রক কেন্দ্রীয় আয়ুষ মন্ত্রকের সঙ্গে সমঝোতাপত্র স্বাক্ষর করেছে
নতুন দিল্লি, ২০ সেপ্টেম্বর, ২০২০
কেন্দ্রীয় নারী ও শিশু কল্যাণ মন্ত্রক অপুষ্টিজনিত সমস্যা নিয়ন্ত্রণের জন্য কেন্দ্রীয় আয়ুর্বেদ যোগ, প্রাকৃতিক চিকিৎসা, ইউনানি, সিদ্ধা ও হোমিওপ্যাথি  মন্ত্রকের সঙ্গে একটি সমঝোতাপত্র স্বাক্ষর করেছে। আইসিডিএস কর্মসূচীর আওতায় বর্তমান পুষ্টির বিষয়ে আয়ুষ ব্যবস্থাপনাকে সংযুক্ত করতে এই সমঝোতা করা হয়েছে। এই সমঝোতা স্বাক্ষর অনুষ্ঠানে উপস্থিত ছিলেন কেন্দ্রীয় নারী ও শিশু কল্যাণ এবং বস্ত্র মন্ত্রী শ্রীমতী স্মৃতি জুবিন ইরানী এবং আয়ুষ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী শ্রীপাদ ইয়েসো নায়েক। ভিডিও কনফারেন্সের মাধ্যমে এই চুক্তি স্বাক্ষর অনুষ্ঠান হয়।
চুক্তি স্বাক্ষরের বিষয়ে ব্যাখ্যা দিতে গিয়ে স্মৃতি ইরানী জানান, প্রতিটি অঙ্গনওয়ারি কেন্দ্রে পুষ্টি পরিপোষক গাছের উদ্যান গড়ে তোলার উদ্যোগ নেওয়া হয়েছে। এমনকি বেশ কয়েকটি অঙ্গনওয়ারি কেন্দ্রে চিকিৎসা শাস্ত্রের সঙ্গে যুক্ত ভেষজ ঔষধি উদ্যান গড়ে তোলা হবে। অঙ্গনওয়ারি কেন্দ্রে মহিলা ও শিশুদের যোগ প্রশিক্ষণের সুবিধা প্রদান করা হবে। বিজ্ঞান এবং আয়ুর্বেদ এক যোগে মহিলা ও শিশুদের ক্ষেত্রে পুষ্টির মানোন্নয়নে বিশেষ সাহায্য করবে বলেও আশা ব্যক্ত করেন তিনি। শ্রী ইয়েসো নায়েক জানান, আয়ুষ চর্চার মধ্যে ভারতীয় ঐতিহ্যের গভীরতা রয়েছে। মহিলা ও শিশু কল্যাণ মন্ত্রকের প্রতি কৃতজ্ঞতা প্রকাশ করে তিনি জানান, এক্ষেত্রে মহিলা ও শিশুদের স্বাস্থ্যের উন্নতির পাশাপাশি অপুষ্টিজনিত সমস্যা দূরীকরণে দুই মন্ত্রক এখন থেকে একযোগে কাজ করতে পারবে।
সমঝোতার অঙ্গ হিসেবে আয়ুষ মন্ত্রক অঙ্গনওয়ারি কেন্দ্রগুলিতে মহিলা ও শিশু কল্যাণ মন্ত্রকের আওতাধীন আইসিডিএস কর্মসূচীর আওতায় সুবিধাভোগীদের সহায়তা প্রদান করবে। এই দুই মন্ত্রকের মধ্যে সমঝোতা হওয়ার ফলে আয়ুর্বেদ, যোগ এবং অন্যান্য আয়ুষ চর্চার মাধ্যমে অপুষ্টিজনিত সমস্যা মোকাবিলা এবং মহিলা ও শিশুদের সামগ্রিক সুস্থতার ক্ষেত্রে সুনির্দিষ্ট সমাধানের পথ সুগম হবে। অপুষ্টিজনিত সমস্যা মোকাবিলা ক্ষেত্রে অঙ্গনওয়ারি কেন্দ্রগুলিতে আয়ুষ ব্যবস্থাপনা কার্যকর করা হবে। প্রাথমিকভাবে কয়েকটি রাজ্যে ১,০০০টি অঙ্গনওয়ারি কেন্দ্রে এই ব্যবস্থাপনা চালু করা হবে। এমনকি ভেষজ উদ্যান তৈরির বিষয়গুলিও অঙ্গনওয়ারি কেন্দ্রের সুবিধাভোগীদের হাতে-কলমে শেখানো হবে, যাতে তাঁরা বাড়িতেও এই উদ্যান গড়ে তুলতে পারেন। একই সঙ্গে অঙ্গনওয়ারি কেন্দ্রে যোগচর্চার প্রশিক্ষণও দেওয়া হবে।
(CG/SS/SKD
রেলমন্ত্রক
শ্রীনগর সহ কাশ্মীর উপত্যকার ১৫ টি রেল স্টেশনকে দেশের ৬০২১ টি ওয়াইফাই নেটওয়ার্ক যুক্ত স্টেশনের সঙ্গে সংযোগ করা হয়েছে
"এটি ডিজিটাল ইন্ডিয়া মিশনের পক্ষে একটি গুরুত্বপূর্ণ পদক্ষেপ ও সংযোগ স্থাপনের ক্ষেত্রে অনেক দূর অগ্রসর হবে"- পীযূষ গোয়েল
নতুন দিল্লি, ২০ জুন, ২০২১
শ্রীনগর সহ কাশ্মীর উপত্যকার ১৫ টি রেল স্টেশনকে ভারতীয় রেলের ৬০২১টি ওয়াইফাই যুক্ত স্টেশনের সঙ্গে সংযোগ করা হয়েছে। রেলওয়্যার নামক এই ওয়াইফাই সুবিধা পাওয়া যাবে কাশ্মীর উপত্যকার ১৫টি স্টেশনে। এই স্টেশনগুলি হচ্ছে, বারামুলা, হাম্রে, পত্তন, মাজহম, বুদগাম, শ্রীনগর, প্যাম্পর, কাকাপোড়া, অবন্তীপুরা, প্যাঞ্জাম, বিজবেহেরা, অনন্তনাগ, সাদূরা, কাজিগুন্ড এবং বানিহাল।
ইতিমধ্যেই জম্মুর ১৫ টি স্টেশনে ওয়াইফাই ব্যবস্থা রয়েছে। স্টেশন গুলি হচ্ছে, কাটুয়া, বুধি,চান আরোরিয়ান, হীরানগর, ঘাঘোয়াল, সাম্বা, বিজয়পুর, বড়ি ব্রাহ্মণ, জম্মু তাওয়াই, বাজলতা, সাঙ্গার, মানওয়াল এবং রামনগর।
বর্তমানে সারা দেশে ৬ হাজারেরও বেশি স্টেশনে ওয়াইফাই সংযোগ রয়েছে। যা সারা বিশ্বে অন্যতম বৃহৎ রেল ওয়াইফাই সংযোগ ব্যবস্থা।
কাশ্মীর উপত্যকায় রেলের ওয়াইফাই সংযোগ স্থাপন উপলক্ষে আয়োজিত এক অনুষ্ঠানে রেলমন্ত্রী শ্রী পীয়ুষ গোয়েল তাঁর বার্তায় বলেন, ওয়াইফাই ব্যবস্হা সংযোগের ক্ষেত্রে একটি কার্যকর ভূমিকা পালন করে। এই ধরনের ব্যবস্থা ডিজিটাল ইন্ডিয়া মিশনের পক্ষে একটি গুরুত্বপূর্ণ পদক্ষেপ ও সংযোগ স্থাপনের ক্ষেত্রে অনেক দূর অগ্রসর হবে।
অনুষ্ঠানে কেন্দ্রীয় মন্ত্রী শ্রী জিতেন্দ্র সিং বলেন, যোগাযোগ রক্ষার ক্ষেত্রে ওয়াইফাই সংযোগ ব্যবস্থার যথেষ্ট গুরুত্ব রয়েছে। বর্তমান অতিমারি পরিস্থিতিতে ভার্চুয়ালি সংযোগ ব্যবস্থা বহুলাংশে বেড়েছে।
ভারতীয় রেল বর্তমানে দেশের ৬০২১ স্টেশনে রেলটেল এবং রেলওয়্যার ওয়াইফাই ব্যবস্থা বহাল রেখেছে।
CG/SB
(Visitor Counter : 132
মানবসম্পদবিকাশমন্ত্রক
দেশে গবেষণার অনুকূল ব্যবস্থা আরও শক্তিশালী করতে ন্যাশনাল রিসার্চ ফাউন্ডেশন
নয়াদিল্লি, ২৬ জুলাই, ২০২১
সরকার দেশে গবেষণার জন্য এক অনুকূল পরিবেশ গড়ে তুলতে ন্যাশনাল রিসার্চ ফাউন্ডেশন  স্থাপনের প্রস্তাব করেছে। এই প্রতিষ্ঠান এমনভাবে গড়ে তোলার পরিকল্পনা করা হচ্ছে, যার ফলে গবেষণা ও উন্নয়ন, শিক্ষা প্রতিষ্ঠান এবং শিল্প সংস্থাগুলির মধ্যে এক মজবুত যোগসূত্র গড়ে উঠবে। পাঁচ বছর মেয়াদে ন্যাশনাল রিসার্চ ফাউন্ডেশনের জন্য ৫০ হাজার কোটি টাকা খরচের প্রস্তাব রয়েছে।
এনআরএফ গঠনের উদ্দেশ্য হ’ল শিক্ষা প্রতিষ্ঠান, বিশেষ করে বিশ্ববিদ্যালয় ও কলেজগুলিতে গবেষণার সুযোগ-সুবিধা গড়ে তোলার বীজ বপণ করা। এর ফলে, দেশে গবেষণাধর্মী কাজকর্ম অঙ্কুর অবস্থা থেকে ধীরে ধীরে মহীরূহের দিকে অগ্রসর হবে।
কেন্দ্রীয় সরকার গত বছরের ২৯ জুলাই জাতীয় শিক্ষা নীতির কথা ঘোষণা করে। এই নীতিতে দেশের শিক্ষা ব্যবস্থায় আমূল পরিবর্তন নিয়ে আসার পরিকল্পনা করা হয়েছে। নতুন শিক্ষা নীতিতে শিক্ষণ ব্যবস্থায় আরও বেশি আঞ্চলিক ভাষার প্রয়োগের প্রস্তাব রয়েছে। এই লক্ষ্যে সরকার ইতিমধ্যেই একাধিক পদক্ষেপ গ্রহণ করেছে। আগে নীট পরীক্ষা ১১টি আঞ্চলিক ভাষায় নেওয়া হ’ত। এখন ১৩টি ভাষায় পরীক্ষা হচ্ছে। জেইই মেন পরীক্ষা তিনটি ভাষায় নেওয়া হয়ে থাকলেও এবার থেকে ১৩টি ভাষায় নেওয়া হবে। স্বয়ম প্ল্যাটফর্ম ব্যবস্থায় আঞ্চলিক ভাষায় ইঞ্জিনিয়ারিং কোর্সে পঠন-পাঠনের জন্য বিভিন্ন বিকল্প বিষয়ের অনুবাদ পাওয়া যাচ্ছে। হরিয়ানা সরকার এবং এআইসিইটি-র সঙ্গে হিন্দিতে ১ হাজারটি বই প্রকাশের জন্য সমঝোতাপত্র স্বাক্ষরিত হয়েছে। এআইসিটিই-র স্বয়ংক্রিয় পদ্ধতিতে কৃত্রিম বুদ্ধিমত্তার প্রয়োগ ঘটিয়ে অনুবাদের জন্য একটি ব্যবস্থা চালু করা হয়েছে। এর ফলে, ইংরাজি ভাষায় বিভিন্ন অনলাইন কোর্স বাংলা সহ একাধিক ভাষায় পাওয়া যাচ্ছে। গ্রামাঞ্চলের ছাত্রছাত্রীরা অনুবাদের এই ব্যবস্থা চালু হওয়ায় বিশেষভাবে লাভবান হয়েছেন।
লোকসভায় আজ এই তথ্য দেন শিক্ষা মন্ত্রী শ্রী ধর্মেন্দ্র প্রধান।
CG/BD/SB
(Visitor Counter : 141
প্রধানমন্ত্রীরদপ্তর
রাষ্ট্রীয় বাল পুরস্কার, ২০১৯-এর বিজয়ীদের সঙ্গে প্রধানমন্ত্রীর সাক্ষাৎ
নয়াদিল্লি, ২৪ জানুয়ারি, ২০১৯
প্রধানমন্ত্রী শ্রী নরেন্দ্র মোদী আজ  নতুন দিল্লিতে ২০১৯-এর রাষ্ট্রীয় বাল পুরস্কার বিজয়ীদের সঙ্গে সাক্ষাৎ করেন।
পুরস্কারজয়ী শিশুরা তাদের বিশেষ সাফল্য এবং অনুপ্রেরণাদায়ক নানা ঘটনা নিয়ে প্রধানমন্ত্রীর সঙ্গে কথোপকথনে অংশ নেয়।
প্রধানমন্ত্রী এই পুরস্কার জয়ী শিশুদেরকে তাদের সাফল্যের জন্য অভিনন্দন জানান এবং তাদের প্রশংসা করেন।
শ্রী মোদী বলেন, মেধাবী শিশুদের স্বীকৃতি জানাতেই এই পুরস্কার দেওয়া হয়। এমনকি, এই পুরস্কার অন্যান্য শিশুদের কাছে অনুপ্রেরণার কাজ করে।
পুরস্কারজয়ী অসামান্য মেধাবী এই শিশুদের প্রকৃতির সঙ্গে নিজেদের সম্পর্ক বজায় রাখার আহ্বান জানান প্রধানমন্ত্রী।
এই উপলক্ষে প্রধানমন্ত্রী হালকা মেজাজে শিশুদের সঙ্গে কথা বলেন, শিশুরা তাঁর কাছে অটোগ্রাফের অনুরোধ জানায়।
প্রেক্ষাপট
উল্লেখ করা যেতে পারে, রাষ্ট্রীয় বাল পুরস্কার দুটি বিভাগে দেওয়া হয়ে থাকে। শিশুদের কল্যাণে অসামান্য কাজের স্বীকৃতিস্বরূপ ব্যক্তিবিশেষকে বাল শক্তি পুরস্কার এবং বিভিন্ন প্রতিষ্ঠান বা ব্যক্তিবিশেষকে বাল কল্যাণ পুরস্কার দেওয়া হয়।
এ বছর বাল শক্তি পুরস্কারের জন্য মোট ৮৮৩টি আবেদন জমা পড়েছিল। কেন্দ্রীয় মহিলা ও শিশুকল্যাণ মন্ত্রক উদ্ভাবন, ক্রীড়া, শিল্প ও সংস্কৃতি, সমাজসেবা তথা সাহসিকতার ক্ষেত্রে বাল শক্তি পুরস্কারের জন্য ২৬ জনের নাম মনোনীত করে। বাল কল্যাণ পুরস্কার প্রদানের জন্য জাতীয় নির্বাচক কমিটি দু’জন ব্যক্তি ও তিনটি প্রতিষ্ঠানের নাম চূড়ান্ত করে।
CG/BD/DM
(Visitor Counter : 155
রাষ্ট্রপতিরসচিবালয়
রাষ্ট্রপতি দাদরা ও নগর হাভেলি এবং দমন ও দিউ – এ বিভিন্ন উন্নয়নমূলক প্রকল্পের ভিত্তিপ্রস্তর স্থাপন করলেন
নয়াদিল্লি, ১৭ ফেব্রুয়ারি, ২০২০
রাষ্ট্রপতি শ্রী রাম নাথ কোবিন্দ আজ দমনে এক অনুষ্ঠানে দাদরা ও নগর হাভেলী এবং দমন ও দিউ – এর বিভিন্ন উন্নয়নমূলক প্রকল্পের শিলান্যাস করেন। এই উপলক্ষে আয়োজিত অনুষ্ঠানে তিনি বলেন, রাষ্ট্রপতি হিসাবে এই কেন্দ্রশাসিত অঞ্চলে এটি তাঁর প্রথম সফর। এখানে বিভিন্ন জনকল্যাণমূলক ও উন্নয়ন প্রকল্পের উদ্বোধনী অনুষ্ঠানে আসতে পেরে তিনি অত্যন্ত আনন্দিত। রাষ্ট্রপতি বলেন, কেন্দ্র ও কেন্দ্রশাসিত অঞ্চলের মানুষের কল্যাণ ও প্রগতির লক্ষ্যে বিভিন্ন উদ্যোগ হাতে নিয়েছে। এখন নাগরিকদের সচেতনভাবে তাঁদের দায়িত্ব পালন করতে হবে এবং জাতীয় স্বার্থে পূর্ণ শক্তি দিয়ে কাজ করতে হবে।
CG/CB/SB
(Visitor Counter : 53
প্রধানমন্ত্রীরদপ্তর
বিশিষ্ট শিক্ষাবিদ বাবা ইকবাল সিংজীর প্রয়াণে প্রধানমন্ত্রীর শোক প্রকাশ
নয়াদিল্লি, ২৯ জানুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট শিক্ষাবিদ বাবা ইকবাল সিংজীর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “বাবা ইকবাল সিংজীর প্রয়াণে আমি শোকাহত। যুবসম্প্রদায়ের মধ্যে শিক্ষা প্রসারে তাঁর উদ্যোগ স্মরণীয় হয়ে থাকবে। তিনি সামাজিক ক্ষমতায়নের জন্য নিরলস কাজ করেছেন। শোকের এই মুহূর্তে তাঁর পরিবারের সদস্য ও গুণমুগ্ধদের সমবেদনা জানাই। ওয়াহে গুরু তাঁর আত্মাকে শান্তি প্রদান করুন”।
CG/CB/SB
(
ৰাষ্ট্ৰপতি সচিবালয়
৬ ৰ পৰা ৮ এপ্ৰিললৈ ভাৰতৰ ৰাষ্ট্ৰপতিৰ অসম ভ্ৰমণ
ভাৰতৰ ৰাষ্ট্ৰপতি শ্ৰীমতী দ্ৰৌপদী মুৰ্মূয়ে ৬ ৰ পৰা ৮ এপ্ৰিল ২০২৩ তাৰিখলৈ অসম ভ্ৰমণ কৰিব।
২০২৩ চনৰ ৭ এপ্ৰিলত ৰাষ্ট্ৰপতিয়ে কাজিৰঙা ৰাষ্ট্ৰীয় উদ্যানত গজ উৎসৱ-২০২৩ উদ্বোধন কৰিব। ইয়াৰ পিছত গুৱাহাটীত তেওঁ কাঞ্চনজংঘা পৰ্বত অভিযান-২০২৩ ৰ শুভাৰম্ভ কৰিব। একেদিনাই, তেওঁ গুৱাহাটীৰ গৌহাটি উচ্চ ন্যায়ালয়ৰ ৭৫ বছৰ বৰ্ষপূৰ্তি উপলক্ষে আয়োজিত অনুষ্ঠানতো উপস্থিত থাকিব।
২০২৩ চনৰ ৮ এপ্ৰিলত ৰাষ্ট্ৰপতিগৰাকীয়ে তেজপুৰ বায়ু সেনা আস্থানত ছুখই ৩০ এমকেআই যুঁজাৰু বিমানৰ এক উড়নত অংশগ্ৰহণ কৰিব।
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় পরিসংখ্যান ও কর্মসূচি রূপায়ণ মন্ত্রকের কর্মক্ষমতা বৃদ্ধি প্রকল্পটি ২০১৯-২০ পর্যন্ত চালু রাখতে মন্ত্রিসভার অনুমোদন
নয়াদিল্লি, ১২ সেপ্টেম্বর, ২০১৮
কেন্দ্রীয় পরিসংখ্যান ও কর্মসূচি রূপায়ণ মন্ত্রকের বর্তমানে চালু কেন্দ্রীয় সহায়তাপুষ্ট কর্মক্ষমতা বৃদ্ধি প্রকল্পটি ২০১৭-১৮ থেকে ২০১৯-২০ পর্যন্ত অব্যাহত রাখার অনুমতি দিল কেন্দ্রীয় মন্ত্রিসভার অর্থনৈতিক বিষয়ক কমিটি। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে এ সংক্রান্ত প্রস্তাব মঞ্জুর হয়। প্রকল্পটি চালু রাখতে খরচ ধরা হয়েছে ২ হাজার ২৫০ কোটি টাকা। এই প্রকল্পের উদ্দেশ্য হ’ল – নীতি প্রণেতা ও বৃহত্তর অর্থে জনসাধারণের স্বার্থে বিশ্বাসযোগ্য তথা সময়ানুগ সরকারি পরিসংখ্যান সংগ্রহের জন্য পরিকাঠামো ও প্রযুক্তিগত সম্পদের পাশাপাশি মানবসম্পদের প্রয়োজনীয়তা পূরণ করা।
কর্মক্ষমতা বৃদ্ধি প্রকল্পের আওতায় বর্তামানে যে সমস্ত কর্মকান্ড চলছে, তার মধ্যে রয়েছে – গড় অভ্যন্তরীণ উৎপাদন বা জিডিপি; গ্রাহকমূল্য সূচক বা সিপিআই; শিল্পোৎপাদন সূচক বা আইআইপি এবং পরিসংখ্যানগত শ্রেণী বিভাজনের মতো তথ্য প্রকাশের জন্য সম্পদ বৃদ্ধি। সেইসঙ্গে, বিভিন্ন আর্থ-সামাজিক সমীক্ষা পরিচালনা; দক্ষতা বৃদ্ধি এবং পরিসংখ্যানগত সহযোগিতা সুদৃঢ়করণ সহ তথ্য প্রযুক্তি পরিকাঠামোর মানোন্নয়ন। উল্লেখ করা যেতে পারে যে, মন্ত্রকের এই প্রকল্পের আওতায় শহরাঞ্চলে শ্রমিক শ্রেণীর সংখ্যার ত্রৈমাসিক বিশ্লেষণের জন্য সমীক্ষা পরিচালনা এবং সমগ্র দেশে শ্রমিক সংক্রান্ত বার্ষিক তথ্য প্রকাশ করা হয়।
কর্মক্ষমতা বৃদ্ধি প্রকল্পের দুটি উপ-প্রকল্প রয়েছে। এগুলি হ’ল – ইকনোমিক সেনসাস এবং পরিসংখ্যান সুদৃঢ়করণে সহায়তা। ইকনোমিক সেনসাসের আওতায় সময় কৃষি-বহির্ভূত প্রতিষ্ঠানগুলির তালিকা তৈরি করা হয়ে থাকে। এ ধরণের শেষ সেনসাস ২০১৩-র জানুয়ারি থেকে ২০১৪-র এপ্রিল পর্যন্ত চালানো হয়েছিল। পরিসংখ্যান ক্ষেত্রকে সুদৃঢ়করণে সহায়তার আওতায় এক মজবুত জাতীয় প্রণালী গড়ে তোলার জন্য রাজ্য স্তরীয় পরিসংখ্যান ব্যবস্থা বা পরিকাঠামো ক্ষেত্রকে আরও শক্তিশালী করা হয়।
CG/BD/SB…
(Visitor Counter : 48
প্রধানমন্ত্রীরদপ্তর
কোভিড-১৯ মহামারী মোকাবিলায় প্রধানমন্ত্রীর পৌরহিত্যে পর্যালোচনা বৈঠক
নয়াদিল্লী, ১১ জুলাই, ২০২০
প্রধানমন্ত্রী শ্রী নরেন্দ্র মোদী আজ দেশে কোভিড-১৯ পরিস্থিতি নিয়ে একটি পর্যালোচনা বৈঠক করেছেন। এই বৈঠকে কেন্দ্রীয় স্বরাষ্ট্র মন্ত্রী শ্রী অমিত শাহ, কেন্দ্রীয় স্বাস্থ্য মন্ত্রী ডঃ হর্ষ বর্ধন, নীতি আয়োগের সদস্যরা, ক্যাবিনেট সচিব সহ কেন্দ্রের পদস্থ আধিকারিকরা উপস্থিত ছিলেন।
প্রধানমন্ত্রী দেশের বিভিন্ন প্রান্তের পরিস্থিতির পর্যালোচনা করে রাজ্যগুলি কি কি ব্যবস্থা নিয়েছে তা নিয়ে আলোচনা করেছেন। ব্যক্তিগত জনস্বাস্থ্যবিধি ও সর্বসাধারণের জন্য প্রকাশ্য স্থানে সামাজিক শৃঙ্খলা বজায় রাখার ওপর তিনি গুরুত্ব দিয়েছেন। কোভিডের বিষয়ে সচেতনতা গড়ে তুলে এই সংক্রমণকে আটকাতে বিভিন্ন ব্যবস্থা কার্যকর করার ওপরও তিনি গুরুত্ব দেন। তিনি বলেন, এই বিষয়ে শৈথিল্যের কোনো অবকাশ নেই।
দিল্লীতে মহামারীর পরিস্থিতির মোকাবিলায় কেন্দ্র, রাজ্য সরকার ও স্থানীয় প্রশাসন সংস্থাগুলির একযোগে কাজ করায় প্রধানমন্ত্রী তার প্রশংসা করেন। জাতীয় রাজধানী অঞ্চলে অন্যান্য রাজ্য সরকারগুলির সঙ্গে একই ভাবে কোভিড-১৯ মহামারীর মোকাবিলায় তিনি কাজ করার নির্দেশ দিয়েছেন।
আমেদাবাদে ‘ধনবন্ত্রী রথ’এর মাধ্যমে সফলভাবে নজরদারি চালানো এবং বাড়িতে আক্রান্ত কোভিড সংক্রমিতদের যত্নের বিষয়টি প্রশংসা করা হয়। এই পদ্ধতি অন্য জায়গাতেও প্রয়োগ করার নির্দেশ দেওয়া হয়েছে। প্রধানমন্ত্রী জাতীয় স্তরে নজরদারি অব্যাহত রাখতে এবং সংক্রমিত রাজ্যগুলি ও যেসব এলাকায় সংক্রমণের হার বেশি সেখানে প্রয়োজনীয় সব রকমের সহায়তার নির্দেশ দিয়েছেন।
CG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৪.৪৮ কোটি টিকার ডোজ রয়েছে
নতুন দিল্লি, ০৮ জুন, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ০৮ জুন পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ৪৮ লক্ষ  টিকার ডোজ রয়েছে।
CG/SB
(Visitor Counter : 91
পেট্রোলিয়ামওপ্রাকৃতিকগ্যাসমন্ত্রক
নতুন খুচরো জ্বালানি সংক্রান্ত নীতি-নির্দেশিকা
নয়াদিল্লি, ০৩ ফেব্রুয়ারি, ২০২০
কেন্দ্রীয় পেট্রোলিয়াম ও প্রাকৃতিক গ্যাস মন্ত্রক পরিবহণ জ্বালানি বাজারজাত করার ক্ষেত্রে স্বীকৃতির জন্য নীতি-নির্দেশিকা সংশোধন করেছে। মন্ত্রকের সংশোধিত এই নীতি-নির্দেশিকার ফলে জ্বালানি ক্ষেত্রে ব্যবসা-বাণিজ্যের প্রসার ঘটবে এবং খুচরো বাজারে বেসরকারি বিনিয়োগ বাড়বে। মন্ত্রকের ওয়েবসাইটে সংশোধিত এই নীতি-নির্দেশিকাগুলি দেওয়া রয়েছে।
সংশোধিত নীতি-নির্দেশিকায় বলা হয়েছে, মোটরগাড়ির জ্বালানি এবং হাইস্পীড ডিজেলের প্রচুর পরিমাণ এবং খুচরো ব্যবসার ক্ষেত্রে এই নীতি কার্যকর হবে। কোনও একটি সংস্থা খুচরো বা প্রচুর পরিমাণ এ ধরণের জ্বালানি বিক্রির স্বীকৃতি চেয়ে আবেদনের সময় সংস্থাটির ২৫০ কোটি টাকা মূলধন আছে কিনা তা জানাতে হবে। তবে, এ ধরণের জ্বালানির খুচরো বা প্রচুর পরিমাণ, উভয় ধরণের বিক্রির ক্ষেত্রেই স্বীকৃতির জন্য সংশ্লিষ্ট সংস্থাটিকে ন্যূনতম ৫০০ কোটি টাকার মূলধন আছে কিনা তা জানাতে হবে।
খুচরো ব্যবসা এবং বিপুল পরিমাণ জ্বালানি বিক্রির ক্ষেত্রে পৃথক পৃথক আবেদন করতে হবে। খুচরো জ্বালানি বিক্রির ক্ষেত্রে একটি সংস্থাকে অন্তত ১০০টি খুচরো বিক্রয় কেন্দ্র স্থাপন করতে হবে। এ ধরণের ১০০টি কেন্দ্রের মধ্যে ৫টি বিক্রয় কেন্দ্র থাকতে হবে স্বীকৃত প্রত্যন্ত এলাকাগুলিতে। জ্বালানি বিক্রির অনুমতি পাওয়ার ৫ বছরের মধ্যেই এই বিক্রয় কেন্দ্রগুলি গড়ে তুলতে হবে।
একটি সংস্থাকে এ ধরণের জ্বালানি বিক্রির অনুমোদন পাওয়ার সময় সিকিউরিটি হিসাবে ব্যাঙ্ক গ্যারান্টি জমা রাখতে হবে। এছাড়াও, পৃথকভাবে অ্যাপ্লিকেশন ফি বা আবেদন মাশুল দিতে হবে। লোকসভায় আজ এক লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
CG/BD/SB
(Visitor Counter : 86
সামাজিকন্যায়ওক্ষমতায়নমন্ত্রক
সামাজিক ন্যায় বিচার ও ক্ষমতায়ন মন্ত্রকের আওতাধীন অন্যভাবে সক্ষম ব্যক্তিদের ক্ষমতায় দপ্তর অস্ট্রেলিয়ার মেলবোর্ন বিশ্ববিদ্যালয়ের সঙ্গে যৌথ উদ্যোগে আগামীকাল ‘কোভিড-১৯ এর বাইরে মানসিক স্বাস্থ্য’ বিষয়ে একটি আন্তর্জাতিক সম্মেলনের আয়োজন করেছে
নতুন দিল্লি, ০৭ অক্টোবর, ২০২০
সামাজিক ন্যায় বিচার ও ক্ষমতায়ন মন্ত্রকের আওতাধীন অন্যভাবে সক্ষম ব্যক্তিদের ক্ষমতায় দপ্তর অস্ট্রেলিয়ার মেলবোর্ন বিশ্ববিদ্যালয়ের সঙ্গে যৌথ উদ্যোগে আগামীকাল ‘কোভিড-১৯ এর বাইরে মানসিক স্বাস্থ্য’ বিষয়ে একটি আন্তর্জাতিক সম্মেলনের আয়োজন করেছে। কেন্দ্রীয় সামাজিক ন্যায় বিচার ও ক্ষমতায়ন মন্ত্রী ডঃ থেওরচাঁদ গেহলট এই সম্মেলনের উদ্বোধন করবেন। অস্ট্রেলিয়া-ভারত প্রতিষ্ঠানের অধিকর্তা অধ্যাপক চিরাগ জ্যাফরি এই সম্মেলনের পৌরহিত্য করবেন। নতুন দিল্লিতে অস্ট্রেলিয়ার রাষ্ট্রদূত এই সম্মেলনে অংশ নেবেন।
ভিডিও কনফারেন্সের মাধ্যমে আয়োজিত এই সম্মেলনে মানসিক স্বাস্থ্য সম্পর্কিত বিভিন্ন বিষয় নিয়ে আলোচনা করা হবে। বিশেষত কোভিড-১৯ মহামারীর জেরে উদ্ভুত পরিস্থিতির প্রেক্ষাপটে মানসিক স্বাস্থ্য সম্পর্কিত বিভিন্ন বিষয়ে আলোকপাত করা হবে এই সম্মেলনে। সামনের সারির স্বাস্থ্য পেশার সঙ্গে যুক্ত কর্মীরা যেভাবে মানসিক পরিস্থিতির মধ্যে কাজ করে চলেছেন সেই বিষয়ে আলোচনা করবেন ভারত ও অস্ট্রেলিয়ার বিশেষজ্ঞরা। স্বাস্থ্য কর্মীদের উপর চাপ কমানোর বিষয় সম্পর্কে বিভিন্ন বক্তব্য তুলে ধরা হবে। পাশাপাশি মানসিক স্বাস্থ্য বজায় রাখা, বাড়ি থেকে কাজ করার মতো মানসিক চাপ সামলানো, ভারতে আত্মহত্যা এবং সেই সম্পর্কিত সংবাদ মাধ্যমের প্রতিবেদন ইত্যাদি বিষয়গুলি মানসিক স্বাস্থ্যের ওপর কতটা চাপ সৃষ্টি করে এবং তা থেকে কিভাবে মুক্ত থাকা যায় সেই বিষয়েও দুই দেশের বিশেষজ্ঞরা বক্তব্য তুলে ধরবেন। একই সঙ্গে অন্যভাবে সক্ষম ব্যক্তিদের মধ্যে মানসিক স্বাস্থ্যের বিকাশ, ভারত ও অস্ট্রেলিয়ায় মানবাধিকার এবং মানসিক স্বাস্থ্য সম্পর্কিত বিষয়গুলি নিয়েও আলোচনা করা হবে।
অন্যভাবে সক্ষম ব্যক্তিদের ক্ষেত্রে সহযোগিতা বৃদ্ধির উদ্দেশে ২০১৯ সালে ভারত সরকারের অন্যভাবে সক্ষম ব্যক্তিদের ক্ষমতায়ন দপ্তর এবং অস্ট্রেলিয়া সরকারের মধ্যে একটি সমঝোতাপত্র স্বাক্ষরিত হয়। তারই অঙ্গ হিসেব এই সম্মেলনের আয়োজন করা হয়েছে।
দপ্তরের ইউটিউব চ্যানেল https://youtu.be/GcNKczaqVsQ -এই লিঙ্কের মাধ্যমে সম্মেলনটি সরাসরি দেখা যাবে।
CG/SS/SKD
(Visitor Counter : 190